Tilgang til Folkeregisteret er sterkt begrenset. Offentlig myndighet kan gis tilgang for bruk i deres virksomhet, mens private bare kan gis tilgang til ikke-taushetsbelagte opplysninger i den grad det er nødvendig «for å ivareta lovmessige rettigheter». Skattekontorene og Skattedirektoratet avgjør søknader om tilgang. I 2007 hadde ca. 1300 private organisasjoner slik tilgang. Dette gjelder både mulighet for pålogging direkte gjennom en klient mot Folkeregisteret samt overføring av en kopi av registeret (såkalt batch) for vask av eget register.